
CONVENI DE COL·LABORACIÓ ENTRE AJUNTAMENT DE PUIG-REIG I LA FUNDACIÓ IMPULSA 
Vic, a  desembre de 2025 

REUNITS
D’una part,  el senyor Carles Cuyàs Vilaregut, que actua en nom i representació de la Fundació Impulsa, amb seu social a Vic, carrer Bisbe Morgades, 46, com a president, segons es desprèn de l’escriptura pública atorgada en data 23 d’abril de 2015 davant del Notari Sr. Antonio de Juan Ortiz amb protocol número 1.111. La Fundació Impulsa està inscrita en el Registre de Fundacions de la Generalitat de Catalunya amb el número 2935,  i amb NIF G66542697.

I d’una altra part, la senyora Eva Serra Casellas, alcaldessa de l’ajuntament de Puig-reig,  que actua en nom i representació  d’aquest, amb seu social al C/ Pau Casals nº 1 de Puig-reig i amb NIF P0817400E.

EXPOSEN
Primer.- Que la Fundació Impulsa és una Fundació privada benèfica de tipus cultural i inscrita en el Registre de Fundacions de la Generalitat de Catalunya (nº2935) que té per objectiu promoure la igualtat d’oportunitats dels joves acompanyant-los en la seva formació i creixement personal. A través dels programes de la Fundació Impulsa,  joves en situació social i econòmica vulnerable reben suport humà i econòmic per accedir a un cicle de Formació Professional, adquireixen un creixement personal gràcies a les formacions transversals, el voluntariat i a la figura del mentor que la Fundació posa al seu abast, i es beneficien d’un aprenentatge laboral en organitzacions vinculades a la Fundació.
Segon.- Que la Fundació Impulsa és una entitat que està acollida al règim fiscal previst en la Llei 49/2002, de 23 de desembre, de Règim fiscal de les entitats sense fins lucratius i dels incentius fiscals al mecenatge. 
Tercer.- Que pel curs 2025-2026 un total de un total de 20 joves del Berguedà són acompanyats per la Fundació. 
Quart.- Que 2 d’aquests joves són de Puig Reig i que el cost mig de l’alumne que accedeix al programa (beca, ordinador, mentor, acompanyament psicopedagògic i formacions en competències transversals i professionals) és de 3800€. Es demana una col·laboració de 1000 euros per alumne.
D’acord amb aquests antecedents, 
CONVENEN
Primer.- L’Ajuntament es compromet a subvencionar part del cost que la Fundació Impulsa ha assumit en beca els joves de Puig Reig, amb la quantitat de 2.000 euros en total.
Segon.- En els materials de promoció impresos de totes les activitats o projectes inclosos en aquest conveni, s’hi haurà de fer aparèixer el logotip de l’Ajuntament de Puig-Reig, en un lloc visible, o bé s’haurà de citar amb missatges audiovisuals. 
“AMB LA COL·LABORACIÓ DE L’AJUNTAMENT DE PUIG-REIG”

CONDICIONS ECONÒMIQUES
Primer.- Aquesta subvenció anirà amb càrrec a l’aplicació pressupostària núm. 04 324 48900 del pressupost de 2025
Segon.- La subvenció es farà efectiva mitjançant transferència bancària. 
Tercer.- L’entitat haurà d’acreditar la realització efectiva de l’activitat subvencionada. Aquesta acreditació es farà mitjançant la presentació del certificat i dels justificants (factures i rebuts) com a mínim per un import igual a l’import de la subvenció. Aquests justificants caldrà lliurar-los a l’àrea de Secretaria de l’Ajuntament. 
Quart.- Si l’entitat subvencionada econòmicament no ha presentat les justificacions sol·licitades, l’entitat no podrà ser beneficiària de cap més transferència corrent o de capital per part de l’Ajuntament de Puig-reig, ni de cap dels seus organismes autònoms o empreses municipals. Si l’entitat, de forma excepcional, ha rebut un avançament de part de l’import de la subvenció i on justifica la realització de l’activitat, no podrà ser beneficiària de cap més subvenció i s’haurà de sotmetre a un expedient de reintegrament de l’import percebut. 
Cinquè.- La signatura d’aquest conveni suposa l’acceptació de tots els pactes referits en el cos d’aquest document. 

Sisè.- En qualsevol cas l’import atorgat, en virtut d’aquest conveni, s’aplicarà al finançament d’activitats incloses en l’objecte social que figura en els estatuts de l’entitat. 

Per l’AJUNTAMENT 


Nom i Cognoms
Càrrec

Per Fundació Impulsa


Carles Cuyàs Vilaregut
President

